FTIT TAGĦRIF DWAR L-ORGANIZZAZZJONI TAL-FESTA TAL-MADONNA TAS-SACRO CUOR — SLIEMA 1882-1991 Miġbur minn Winston L. Zammit B.A. (Hons.) Il-Knisja tal-Madonna tas-Sacro Cuor, Sliema, ġiet imbierka u miftuħa għall-pubbliku nhar is-26 ta' Ġunju, 1881, u dakinhar stess ġiet iċċelebrata l-Festa Titulari. Minn dan l-avviż joħroġ biċ-ċar li kien hemm kumitat ta' tlieta minn nies, Angelo Bonello, L.Rizzo Marich u Carmelo Borg, li kienu nkarigati mill-Festa. Il-Kumitat tal-Festa — Wara din in-nota ma nsibux tagħrif dwar min kien jieħu ħsieb il-festa għal tletin sena iżda hawnhekk ta' min ifakkar li f'Novembru 1881, il-Knisja għaddiet f'idejn il-Patrijiet Franġiskani, u huwa wisq probabbli li l-Gwardjan jew xi wieħed mill-patrijiet kien ikun inkarigat mill-festa li sa l-1910 kienet issir mingħajr purċissjoni. Fl-1911, il-festa tal-Madonna tas-Sacro Cuor, kompliet tikber meta bdiet issir il-purċissjoni u fl-1912, jissemma l-Kumitat tal-Festa.' Fl-1917, f'gazzetta lokali nsibu ittra dwar il-festa bil-firma ta' C. Camilleri, bħala Prokuratur. Fl-ittra fost affarijiet oħra stqarr li kien isir ġbir kull nhar ta' Ħadd u Arbural. Il-Kumitat tal-Festa nerġgħu niltaqgħu miegħu fl-1918' u fl-1919. Fl-1919, billi l-Knisja kienet saret parroċċa f'Settembru ta' qabel, kien xieraq li l-Festa Titulari ssir b'solennità akbar. Iżda kemm minħabba l-irvellijiet tas-'Sette Giugno'' u kemm minħabba li l-ġbir kien batut, il- Kumitat naqqas sewwa l-festi esterni u illimita ruħu, li jistieden banda waħda, biex tesegwixxi programm mużikali quddiem il-Knisja, u li jżejjen biss it-triq ta' quddiem il-Knisja.' Aktar il- quddiem kif kien wiegħed, il-Kumitat ippubblika r-rendikont. Minnu nafu li f'ħames xhur ġabar is-somma ta' £41-11-9d, u wara xi spejjeż żgħar, il-Kumitat iddepożita s-somma at' £40 fl- Anglo Maltese Bank. L-Arbural ma sarx, billi malli ttieħdet id-deċiżjoni li ma ssirx il-festa, waqaf il-ġbir.$ Fl-1920, minħabba nuqqas ta' ftehim, il-Kumitat tal-Festa ġie xolt u l-ġbir għall-Festa sar minn Patri Piju Balzan OFM' li ħabrek ħafna għas-suċċess tal-festa$ Iżda fl-1923, nerġgħu niltaqgħu mal-Kumitat tal-festa, li f'dik is-sena ħa ħsieb iżejjen it-toroq bi stil ġdid.) Il-Kumitat jerġa' jissemma fil-festa ta' l-1924/0 u nsibu li fl-1925, il-Kumitat kien jagħmel użu mis-sede tal-Każin tal-Banda SLIEMA, biex jorganizza t-tombla, u għal din ir-raġuni l- imsemmi Kumitat, fl-1925 għamel offerta ta' £2 lill-Każin tal-Banda.'' Il-Kumitat jerġa' jissemma fl-1927./2 Fl-1930, insibu lis-Sur Francesco Barbuto bħala Segretarju tal-Kumitat tal-Festa,' u fil- minuti tas-Seduta tal-Kumitat tas-Soċjetà Filarmonika SLIEMA, li saret fit-12 ta' Mejju Fl-1933, il-Prokuratur tal-Festa esterna tal-Madonna tas-Sacro Cuor kien Patri Fortunato Camilleri OFM,5 iżda meta ħareġ ir-renidkont wara l-festa, insibu li dan kien iffirmat minn Patri Innocenz Abram bħala Prokuratur ad interim u minn Emilio Lombardi bħala kaxxier. Mill-istess rendikont nafu li l-ġbir laħaq is-somma ta' £90-9-1d filwaqt li l-ispejjeż tal-festa kienu £85-14-1d.16 Fl-1936, il-Prokuratur kien Patri Alessandru'' filwaqt li fl-1938 nerġgħu niltaqgħu mal-Kumitat tal-Festa. Bejn is-snin 1940-1942, minħabba l-gwerra ma saritx il-festa esterna, iżda din reġgħet bdiet issir fl-1943, u nsibu li għaliha Patri Alessandro ġabar is-somma ta' £120-2-6d.' Il- Kumitat tal-Festa jerġa' jissemma fl-1944,70 fl-1946 u fl-1947.2 Fl-aħħar tas-sena 1946, jew fil-bidu tal-1947, l-imsemmi Kumitat, għamel talba lill-Kumitat tas-Soċjetà Filarmonika Sliema, li għal xi seduta jkun jista' jagħmel użu minn xi kamra tal-Każin. Din it-talba ġiet milqugħa unanimament fis-seduta tal-Kumitat tat-3 ta' Jannar 1947. , Fost il-membri tal-Kumitat tal-Festi Esterni ta' l-1947, insibu lis-Sur Ġustini Vella,$ filwaqt li fl-1948 insibu lis-Sinjuri C. Camilleri, Anton Grech u Ġustinu Vella 5 Is-Sur C. Camilleri kien il-kaxxier ta' l-imsemmi Kumitat fl-1948 u fl-1949.26 Malta Tagħna 7-VII-1917. Malta Tagħna 5-VII-1919, 12-VII-1919. Malta Tagħna 12-VII-1924. A(rkivju S(oċjetà) F(ilarmonika) S(liema) Vol 7, Seduti tal-Kumitat 1923-1927 Seduta tal-Kumitat I4-IV-1925. IBID, Vol 3, Seduti tal-Kumitat 1927—32, Seduta tal-Kumitat 4-VI-1927, p.72. IBID, Korrispondenza 1929-1937, ittra tas-17 ta' Ġunju 1930 bil-firma tas-Sur F. Barbuta. IBID, Vol 3, Seduti tal-Kumitat 1927-1932. A(rkivju) P(rovinċjali) F(ranġiskani) Atti Oriġinali Sliema, Vol 2, Do 140. L-Anġlu tal-Paċi, Awissu 1936, p.453. A.S.F.S. Vol VI, Seduti tal-Kumitat 1932-1951, Seduta tal-Kumitat 14-Vl-1938. A.S.F.S. Vol 6, Seduti tal-Kumitat 1932-1951, Seduti Kumitat 17-V-1944, 3-VI-1944. IBID, Seduta tal-Kumitat l-VIIl-1946. IBID, Seduta tal-Kumitat 9-IV-1947. IBID, Seduta tal-Kumitat 3-l-1947. IBID, Seduta tal-Kumitat 9-IV-1947. IBID, Seduta tal-Kumitat 28-1V-1948, 29-X-1948. IBID, Seduta tal-Kumitat 28-1V-1948, 16-Il-1949.